techiaith/cofnodycynulliad_en-cy huggingface dataset:
English: I have raised concerns about proposed changes for Plas Menai with the Deputy Minister for Arts and Sport. The process currently ongoing could lead to the privatisation of the centre, and there is concern that that would have a negative impact on the working conditions of the staff, the facilities available to local people and an impact on the Welsh language too. Will you join with me in sending a clear message to Sport Wales, stating that the whole process currently ongoing should be paused in order to agree on a way forward that would improve the centre but would also safeguard the crucial contribution of Plas Menai to the local community and the local economy?
Welsh: Dwi wedi codi pryderon am y newidiadau sydd ar y gweill ar gyfer Plas Menai efo Dirprwy Weinidog y Celfyddydau a Chwaraeon. Fe all y broses sy'n mynd rhagddi ar hyn o bryd arwain at breifateiddio'r ganolfan, ac mae pryder y byddai hynny'n cael effaith negyddol ar amodau gwaith y gweithwyr, y cyfleusterau sydd ar gael i bobl leol ac ar yr iaith Gymraeg. A wnewch chi ymuno efo fi yn gyrru neges glir i Chwaraeon Cymru yn dweud y dylid oedi'r holl broses sy'n mynd rhagddi ar y funud er mwyn cytuno ar ffordd ymlaen a fyddai'n gwella'r ganolfan ond a fyddai hefyd yn diogelu cyfraniad hollbwysig Plas Menai i'r gymuned a'r economi leol?
English: Well, Llywydd, let me be clear: the Welsh Government does not support the privatisation of this important asset. We want to see the centre developing in the way that I've described, moving beyond the seasonal use that focuses mainly on water activity. And, in doing that, I and the Minister expect the development to be discussed carefully with the local workforce and the ownership of the centre to be kept for the public in Wales.
Welsh: Wel, Llywydd, gadewch imi fod yn glir: nid yw Llywodraeth Cymru yn cefnogi preifateiddio'r ased pwysig hwn. Rydym am weld y ganolfan yn datblygu yn y ffordd dwi wedi ei ddisgrifio, gan symud y tu hwnt i'r defnydd tymhorol sydd yn canolbwyntio yn bennaf ar weithgarwch dŵr. Wrth wneud hynny, rydw i a'r Gweinidog yn disgwyl i ddatblygiad gael ei drafod yn ofalus gyda'r gweithlu lleol a pherchnogaeth y ganolfan i'w chadw ar gyfer y cyhoedd yng Nghymru.
English: Diolch, Llywydd. I've one change to today's agenda. Instead of a statement on COVID-19, the Minister for Health and Social Services will make a statement to update Members on Betsi Cadwaladr University Health Board. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae gen i un newid i'r agenda heddiw. Yn hytrach na datganiad ar COVID-19, bydd y Gweinidog Iechyd a Gwasanaethau Cymdeithasol yn gwneud datganiad i roi'r wybodaeth ddiweddaraf i'r Aelodau am Fwrdd Iechyd Prifysgol Betsi Cadwaladr. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith y papurau cyfarfod sydd ar gael i'r Aelodau yn electronig.
English: Minister, may I ask for a statement from the Welsh Government about the Future Valleys consortium and its contract regarding works to complete improvements to the A465 Heads of the Valleys road? In November 2020 your Government confirmed that the Future Valleys consortium had been awarded the contract to take forward improvements to sections 5 and 6 of the A465 Heads of the Valleys road, following its appointment as the preferred bidder five months earlier. It is now reported that one of the directors of the Future Valleys consortium was formerly finance director of Dawnus Construction, a firm that collapsed in 2019, with debts of nearly £50 million. As well as the hundreds of private contractors from Wales and throughout the UK who were affected by the collapse, some public sector bodies have now lost out, including Powys County Council, which lost £1.3 million, and your own Government, which lost £0.5 million. Legitimate concerns have been raised regarding this appointment, which has resulted in someone involved in one of the biggest corporate failures in Wales now monitoring the expenditure of millions of pounds of public money on a major infrastructure project. Therefore, can we have a statement from the Minister about the appointment process that brought about this situation in the interest of transparency and accountability right here in Wales? Thank you, Minister.
Welsh: Gweinidog, a gaf i ofyn am ddatganiad gan Lywodraeth Cymru am gonsortiwm Cymoedd y Dyfodol a'i gontract ynghylch gwaith i gwblhau gwelliannau i ffordd Blaenau'r Cymoedd, yr A465? Ym mis Tachwedd 2020, cadarnhaodd eich Llywodraeth fod consortiwm Cymoedd y Dyfodol wedi cael y contract i fwrw ymlaen â gwelliannau i adrannau 5 a 6 o ffordd Blaenau'r Cymoedd, yr A465, ar ôl iddo gael ei benodi'n gynigydd a ffefrir bum mis ynghynt. Mae'n cael ei adrodd nawr bod un o gyfarwyddwyr consortiwm Cymoedd y Dyfodol eisoes yn gyfarwyddwr cyllid Dawnus Construction, cwmni a chwalodd yn 2019, gyda dyledion o bron i £50 miliwn. Yn ogystal â'r cannoedd o gontractwyr preifat o Gymru a ledled y DU yr effeithiwyd arnyn nhw pan chwalodd y cwmni, mae rhai cyrff sector cyhoeddus nawr ar eu colled, gan gynnwys Cyngor Sir Powys, a gollodd £1.3 miliwn, a'ch Llywodraeth eich hun, a gollodd £0.5 miliwn. Mae pryderon dilys wedi'u codi ynglŷn â'r penodiad hwn, sydd wedi arwain at rywun yn ymwneud ag un o'r methiannau corfforaethol mwyaf yng Nghymru nawr yn monitro gwariant miliynau o bunnoedd o arian cyhoeddus ar brosiect seilwaith mawr. Felly, a gawn ni ddatganiad gan y Gweinidog am y broses benodi a arweiniodd at y sefyllfa hon er budd tryloywder ac atebolrwydd yma yng Nghymru? Diolch yn fawr, Gweinidog.
English: Well, I don't think this is anything to do with a lack of transparency. I'm aware that information was gleaned via the Freedom of Information Act 2000, and I don't think that should be viewed as non-transparent at all. Obviously, Welsh Ministers have worked very closely and have invested equity via the Development Bank of Wales into the A465, and the investment is a key pillar, really, of our efforts to ensure schemes promote the public interest, particularly mutual investment model schemes.
Welsh: Wel, nid wyf i'n credu bod hyn yn ymwneud â diffyg tryloywder. Rwy'n ymwybodol bod gwybodaeth wedi'i chasglu drwy Ddeddf Rhyddid Gwybodaeth 2000, ac nid wyf i'n credu y dylai hynny gael ei ystyried yn anhryloyw o gwbl. Yn amlwg, mae Gweinidogion Cymru wedi gweithio'n agos iawn ac wedi buddsoddi ecwiti drwy Fanc Datblygu Cymru yn yr A465, ac mae'r buddsoddiad yn brif gonglfaen, mewn gwirionedd, ein hymdrechion i sicrhau bod cynlluniau'n hyrwyddo budd y cyhoedd, yn enwedig cynlluniau model buddsoddi cydfuddiannol.
English: We are, Minister, this month, marking the fortieth anniversary of the war in the Falklands. And it's important, I think, that, as a Parliament, we recognise the contribution of Welsh servicemen and women in that campaign. I met recently with the Government of the Falkland islands, along with our Conservative colleague Darren Millar, and we spoke there about the contribution and the links between the Falkland islands and Wales. The British Legion in Ebbw Vale will be laying a wreath to remember those who were lost recovering the Falklands, and I'm sure, in communities up and down Wales and elsewhere, other wreaths will be laid to ensure that we do not forget the sacrifice and the loss of people who helped recover the Falklands. Would it be possible, Minister, for the Government to ensure that we have time here in this place to remember the Falklands campaign, and to mark the fortieth anniversary of it? I think many of us will want to join Ministers and others at the service in Llandaff cathedral, but, at the same time, as a Parliament, it is important that we mark this anniversary and we remember the sacrifice of people who were lost.
Welsh: Rydym ni, Gweinidog, y mis hwn, yn nodi deugain mlynedd ers y rhyfel yn y Falklands. Ac mae'n bwysig, rwy'n credu, ein bod ni, fel Senedd, yn cydnabod cyfraniad milwyr o Gymru, yn ddynion ac yn fenywod, yn yr ymgyrch honno. Gwnes i gyfarfod yn ddiweddar â Llywodraeth ynysoedd y Falkland, ynghyd â'n cyd-Aelod Ceidwadol Darren Millar, a buom yn siarad yno am y cyfraniad a'r cysylltiadau rhwng ynysoedd y Falkland a Chymru. Bydd y Lleng Brydeinig yng Nglynebwy yn gosod torch i gofio'r rhai a gollwyd yn adennill y Falklands, ac rwy'n siŵr, mewn cymunedau ar hyd a lled Cymru ac mewn mannau eraill, y bydd torchau eraill yn cael eu gosod i sicrhau nad ydym ni'n anghofio'r aberth a'r bobl a gollwyd yn helpu i adennill y Falklands. A fyddai'n bosibl, Gweinidog, i'r Llywodraeth sicrhau bod gennym ni amser yma yn y lle hwn i gofio ymgyrch y Falklands, ac i nodi deugain mlynedd ers hynny? Rwy'n credu y bydd llawer ohonom ni eisiau ymuno â Gweinidogion ac eraill yn y gwasanaeth yn eglwys gadeiriol Llandaf, ond, ar yr un pryd, fel Senedd, mae'n bwysig i ni nodi'r pen-blwydd hwn a chofio aberth pobl a gollwyd.
English: I think Alun Davies raises a very important point, and the Welsh Government has been working with partners right across the armed forces sector to mark the fortieth anniversary of the Falklands conflict, and, of course, recognise the sacrifices that were made by many Welsh service personnel. I know - I think it was last Sunday - that the Deputy Minister for Social Partnership took part in a Falklands 40 anniversary bike ride. That started at the Falklands memorial at Alexandra Gardens in Cardiff, and a group of veterans are making their way by bike, over eight days, to Aldershot, in tribute to all those who served in the conflict. Alun Davies mentioned the service that will be held at Llandaff cathedral. The First Minister will lead the Wales Falklands 40 service there, and I know, again, the Deputy Minister is attending the Royal British Legion Falklands 40 service at the National Memorial Arboretum. In my own constituency of Wrexham, we're having a Welsh Guards memorial service and reunion to mark Falklands 40, and I know that wreaths will also be laid in the Falkland islands on behalf of the First Minister during upcoming services of remembrance.
Welsh: Rwy'n credu fod Alun Davies yn codi pwynt pwysig iawn, ac mae Llywodraeth Cymru wedi bod yn gweithio gyda phartneriaid ledled sector y lluoedd arfog i nodi deugain mlynedd ers gwrthdaro'r Falklands, ac, wrth gwrs, yn cydnabod yr aberth a gafodd ei wneud gan lawer o bersonél y lluoedd arfog yng Nghymru. Gwn i - rwy'n credu mai dydd Sul diwethaf ydoedd - fod y Dirprwy Weinidog Partneriaeth Gymdeithasol wedi cymryd rhan mewn taith feicio 40 mlynedd ers y Falklands. Dechreuodd hynny wrth gofeb y Falklands yng Ngerddi Alexandra yng Nghaerdydd, ac mae grŵp o gyn-filwyr yn gwneud eu ffordd ar feic, dros wyth diwrnod, i Aldershot, i dalu teyrnged i bawb a wasanaethodd yn y gwrthdaro. Soniodd Alun Davies am y gwasanaeth a fydd yn cael ei gynnal yn eglwys gadeiriol Llandaf. Bydd y Prif Weinidog yn arwain gwasanaeth Falklands 40 Cymru yno, a gwn i, unwaith eto, y bydd y Dirprwy Weinidog yn bresennol yng ngwasanaeth Falklands 40 y Lleng Brydeinig Frenhinol yn y Goedardd Goffa Genedlaethol. Yn fy etholaeth i, sef Wrecsam, mae gennym ni wasanaeth coffa ac aduniad y Gwarchodlu Cymreig i nodi Falklands 40, a gwn i y bydd torchau hefyd yn cael eu gosod ar ynysoedd y Falkland ar ran y Prif Weinidog yn ystod y gwasanaethau coffa sydd ar y gweill.
English: Thank you. Well, you will have heard the First Minister saying in answer to Andrew R.T. Davies that there had been some disruption in relation to Transport for Wales. And I agree with what the First Minister said around a lack of information. It doesn't cost much to make sure that information is out, and I think Transport for Wales will be able to learn from the lack of information that they gave to passengers over the weekend. I should just say that Transport for Wales, they're the first operator - they're the only operator, actually, in the whole of the UK - to restore their full pre-COVID level of services, and I think they deserve recognition for doing that. But, unfortunately, we have seen some disruption, not just in north-east Wales, but across all parts of Wales over the past few days.
Welsh: Diolch. Wel, byddwch chi wedi clywed y Prif Weinidog yn dweud wrth ateb Andrew R.T. Davies fod rhywfaint o darfu wedi bod o ran Trafnidiaeth Cymru. A chytunaf i â'r hyn a ddywedodd y Prif Weinidog ynghylch diffyg gwybodaeth. Nid yw'n costio llawer i sicrhau bod gwybodaeth ar gael, ac rwy'n credu y bydd Trafnidiaeth Cymru yn dysgu o'r diffyg gwybodaeth a welodd teithwyr dros y penwythnos. Dylwn i ddweud mai Trafnidiaeth Cymru, nhw yw'r gweithredwr cyntaf - nhw yw'r unig weithredwr, mewn gwirionedd, yn y DU gyfan - i adfer eu lefel lawn o wasanaethau cyn COVID, ac rwy'n credu eu bod yn haeddu cydnabyddiaeth am wneud hynny. Ond, yn anffodus, rydym ni wedi gweld rhywfaint o darfu, nid yn unig yn y gogledd-ddwyrain, ond ar draws pob rhan o Gymru yn ystod y dyddiau diwethaf.
English: Good afternoon, Trefnydd. To continue the transport theme, could I please request a statement from the Deputy Minister for Climate Change on discussions in relation to the renewal of the north-south air link? I understand that the value of the contract with Eastern Airways totalled almost £3 million between 2018 and 2021; subsidy ended up being about £142 per passenger in 2019. I'm aware that the contract for the north-south air link is due for renewal in 2023. And obviously, the public subsidy comes on top of our commitment to climate change and the need for a reduction in air travel, particularly short-haul flights. Thank you. Diolch yn fawr iawn.
Welsh: Prynhawn da, Trefnydd. I barhau â thrafnidiaeth fel thema, a gaf i ofyn am ddatganiad gan y Dirprwy Weinidog Newid Hinsawdd ynglŷn â thrafodaethau ynghylch adnewyddu'r cyswllt awyr rhwng y gogledd a'r de? Rwy'n deall bod gwerth y cytundeb gydag Eastern Airways wedi dod i gyfanswm o bron i £3 miliwn rhwng 2018 a 2021; ac yn y diwedd, roedd y cymhorthdal tua £142 ar gyfer pob teithiwr yn 2019. Rwy'n ymwybodol y bydd y cytundeb am gyswllt awyr rhwng y gogledd a'r de yn cael ei adnewyddu yn 2023. Ac yn amlwg, mae'r cymhorthdal cyhoeddus yn dod ar ben ein hymrwymiad ni o ran newid hinsawdd a'r angen am ostyngiad mewn teithio awyr, yn enwedig teithiau awyr byr. Diolch. Diolch yn fawr iawn.
English: Thank you. There will be a Welsh Government statement before the summer recess.
Welsh: Diolch. Fe fydd yna ddatganiad gan Lywodraeth Cymru cyn toriad yr haf.
English: Thank you. In response to your first question around ophthalmology services - and, particularly, you mentioned wet macular degeneration - obviously, it's a matter for the health board to ensure that treatments are given in a timely manner. I absolutely recognise the importance of that. I will certainly ask the Deputy Minister for Climate Change, if he has any further information he is able to give you on top of the answer to your written question, to write to you.
Welsh: Diolch. Mewn ymateb i'ch cwestiwn cyntaf chi ynghylch gwasanaethau offthalmoleg - ac, yn arbennig, roeddech chi'n sôn am ddirywiad macwlaidd gwlyb - yn amlwg, mater i'r bwrdd iechyd yw sicrhau bod y triniaethau yn cael eu rhoi mewn da bryd. Rwy'n llwyr gydnabod pwysigrwydd hynny. Fe wnaf yn sicr ofyn i'r Dirprwy Weinidog Newid Hinsawdd ysgrifennu atoch chi os oes ganddo unrhyw wybodaeth arall y gallai ef ei rhoi i chi yn ychwanegol i'r hyn sydd yn yr ateb i'ch cwestiwn ysgrifenedig.
English: Minister, I wanted to raise the issue of the length of time it takes for replies from Ministers in terms of receiving correspondence back from Members of the Senedd when they write to them. Some Ministers reply in a very timely manner, other Ministers do not, and I give the example of the Minister for Climate Change. I sent a correspondence via e-mail in January, and I've yet to receive a reply, despite sending chase e-mails in February, March, April and again last week. Can I ask, Minister, what do you believe is a reasonable timeframe in which correspondence should be received back from Ministers to correspondence from Members? And can I also ask, Minister, if you would discuss this matter with your colleagues to ensure that Ministers do indeed send timely responses to Members of this Chamber?
Welsh: Gweinidog, fe hoffwn i godi mater yr amser y mae hi'n ei gymryd i dderbyn atebion oddi wrth Weinidogion o ran cael gohebiaeth yn ôl oddi wrth Aelodau'r Senedd pan fydd rhai wedi ysgrifennu atyn nhw. Mae rhai Gweinidogion yn ymateb yn gyflym iawn, ond nid yw Gweinidogion eraill yn gwneud felly, ac rwy'n rhoi esiampl y Gweinidog Newid Hinsawdd. Fe anfonais i ohebiaeth drwy e-bost ym mis Ionawr, ac nid wyf i eto wedi cael ateb, er gwaethaf anfon negeseuon e-bost ym misoedd Chwefror, Mawrth, Ebrill ac eto'r wythnos diwethaf. A gaf i ofyn, Gweinidog, beth, yn eich barn chi, yw amserlen resymol ar gyfer derbyn atebion gan Weinidogion i ohebiaeth gan Aelodau? Ac a gaf i ofyn hefyd, Gweinidog, a wnewch chi drafod y mater hwn gyda'ch cyd-Aelodau i sicrhau bod Gweinidogion wir yn anfon ymatebion mewn da bryd at Aelodau'r Siambr hon?
English: I think you raise a very important point, and, clearly, not having a response from January is unacceptable. It's the biggest portfolio, obviously, in Government; however, I do absolutely accept your point, particularly if you have chased it up. I personally - . I think it's 17 working days at the moment, and I think that is about the correct time. However, I also appreciate it depends how detailed and how complex some of the responses have to be, and they can take a little longer. But I go back to what I was saying before, just a holding note is helpful, I think, so I will certainly raise this, both with my ministerial colleagues but also with the Permanent Secretary.
Welsh: Rwy'n credu eich bod chi'n codi pwynt pwysig iawn, ac, yn amlwg, mae peidio â chael ateb o fis Ionawr yn annerbyniol. Hwn yw'r portffolio mwyaf, mae'n amlwg, yn y Llywodraeth; serch hynny, rwy'n derbyn eich pwynt chi'n llwyr, yn arbennig felly os ydych chi wedi mynd ar drywydd hynny. Yn bersonol - . Rwy'n credu mai 17 diwrnod gwaith yw'r ffigwr ar hyn o bryd, ac rwyf i o'r farn fod hynny'n weddol agos ati. Er hynny, rwy'n deall hefyd fod hyn yn ddibynnol ar ba mor fanwl a pha mor gymhleth y mae'n rhaid i rai o'r ymatebion fod, ac fe allai'r rhain gymryd ychydig mwy o amser. Ond rwy'n mynd yn ôl at yr hyn yr oeddwn i'n ei ddweud o'r blaen, sef y gallai nodyn byr i gadarnhau bod ateb ar y ffordd fod yn ddefnyddiol, yn fy marn i, ac felly fe wnaf yn sicr godi hyn, gyda fy nghyd-Weinidogion ond hefyd gyda'r Ysgrifennydd Parhaol.
English: The next item, therefore, is item 3, a statement by the Deputy Minister for Social Partnership on the Social Partnership and Public Procurement (Wales) Bill. And I call on the Deputy Minister to make that statement - Hannah Blythyn.
Welsh: Yr eitem nesaf, felly, yw eitem 3, a hwnnw yw'r datganiad gan y Dirprwy Weinidog Partneriaeth Gymdeithasol ar y Bil Partneriaeth Gymdeithasol a Chaffael Cyhoeddus (Cymru). Galw ar y Dirprwy Weinidog i wneud y datganiad - Hannah Blythyn.
English: Thank you, Llywydd. On behalf of the Welsh Government, it's a pleasure to present the Social Partnership and Public Procurement (Wales) Bill today. In doing so, I'd like to thank all our social partners - employers in the public and private sectors, and the trade unions in Wales - for all of their contributions to the work of developing this important legislation.
Welsh: Diolch, Llywydd. Ar ran Llywodraeth Cymru, mae'n bleser gen i gyflwyno Bil Partneriaeth Gymdeithasol a Chaffael Cyhoeddus (Cymru) i'r Senedd heddiw. Wrth wneud hynny, hoffwn i ddiolch i'n holl bartneriaid cymdeithasol - cyflogwyr yn y sector cyhoeddus a'r sector preifat, a'r undebau llafur yng Nghymru - am eu holl gyfraniadau at y gwaith o ddatblygu'r ddeddfwriaeth bwysig hon.
English: Before I ask the Minister to answer any questions that may have been in that, please remember that this is a statement and not a debate at this point in time. I have a request for a point of order from Jack Sargeant.
Welsh: Cyn i mi ofyn i'r Gweinidog ateb unrhyw gwestiynau a allai godi o hynny, cofiwch, os gwelwch chi'n dda, mai datganiad yw hwn ac nid dadl ar hyn o bryd. Mae cais gennyf i am bwynt o drefn gan Jack Sargeant.
English: Thank you, Deputy Presiding Officer. I'm very grateful for the opportunity to raise this point of order, and I would ask the Welsh Conservative spokesperson to reflect on the language he has used during his contribution this afternoon with regard to trade unions and Welsh trade unions, based on no evidence - very disrespectful and distasteful comments around corruption in Welsh trade unions. And as a proud member of a Welsh trade union - two of them, in fact - and I'm speaking on behalf of the residents of Wales, not just Members of the Senedd, I'd ask the Member to withdraw those comments.
Welsh: Diolch i chi, Dirprwy Lywydd. Rwy'n ddiolchgar iawn am y cyfle i godi'r pwynt hwn o drefn, ac rwyf i am ofyn i lefarydd y Ceidwadwyr Cymreig ystyried yr iaith a ddefnyddiodd yn ystod ei gyfraniad y prynhawn yma o ran yr undebau llafur ac undebau llafur Cymru, heb unrhyw dystiolaeth - sylwadau amharchus ac annymunol iawn ynghylch llygredd yn undebau llafur Cymru. A minnau'n aelod balch o undeb llafur yng Nghymru - dau ohonyn nhw, mewn gwirionedd - ac rwy'n siarad ar ran pobl Cymru, nid Aelodau'r Senedd yn unig, fe fyddwn i'n gofyn i'r Aelod dynnu'r hyn a ddywedodd yn ôl.
English: I'm not clear whether that's a point of order, but you've made your statement quite clear at this point. Hannah Blythyn.
Welsh: Nid wyf i'n siŵr ai pwynt o drefn yw hwnnw, ond rydych chi wedi dweud eich meddwl yn gwbl eglur nawr. Hannah Blythyn.
English: I very much welcome the statement from the Minister. Procurement is one of the most powerful tools the Welsh Government has got in order to decide the type of Wales we're going to have. There is a very large procurement programme, not just by the Welsh Government, but by the whole of the Welsh Government-funded public sector, including health and local government. I, like many Members here, am massively opposed to the use of fire and rehire, exploitative contracts, and paying less than the real living wage. Will the Welsh Government use procurement to rule out companies that use fire and rehire, pay less than the real living wage, and use exploitative contracts from all Welsh Government and Welsh Government-funded bodies' contracts, and also, more importantly, the subcontracts? No-one who is getting a penny of money from the Welsh taxpayer should be running companies that are exploiting the workers who are doing the work for them.
Welsh: Rwyf i'n croesawu'r datganiad gan y Gweinidog yn fawr iawn. Mae caffael yn un o'r dulliau mwyaf pwerus sydd gan Lywodraeth Cymru wrth benderfynu ar y math o Gymru y byddwn ni'n ei gael. Mae rhaglen gaffael fawr iawn, nid yn unig gan Lywodraeth Cymru, ond gan y sector cyhoeddus cyfan a ariennir gan Lywodraeth Cymru, gan gynnwys iechyd a llywodraeth leol. Rwyf i, fel llawer o Aelodau yn y fan hon, yn taer wrthwynebu'r defnydd o ddiswyddo ac ailgyflogi, cytundebau sy'n cymryd mantais ar bobl, a thalu llai na'r cyflog byw gwirioneddol. A wnaiff Llywodraeth Cymru ddefnyddio caffael i allgau cwmnïau sy'n diswyddo ac ailgyflogi wedyn, yn talu llai na'r cyflog byw gwirioneddol, ac yn defnyddio cytundebau sy'n cymryd mantais ar bobl o holl gontractau Llywodraeth Cymru a'r cyrff a ariennir gan Lywodraeth Cymru, ac yn ogystal â hynny hefyd, ac yn bwysicach, yr is-gontractau? Ni ddylai neb sy'n cael dimai o arian gan drethdalwyr Cymru fod yn rhedeg cwmnïau sy'n cymryd mantais ar y gweithwyr sy'n gwneud y gwaith er eu mwyn nhw.